./data/phi0914/phi00131/phi0914.phi00131.perseus-lat1.xml
Titus Livius (Livy)
moram voto publico Licinius pontifex maximus attulit,       qui negavit ex incerta pecunia vovere licere; ex certa           voveri debere, quia ea pecunia non posset in bellum usui esse seponique       statim deberet nec cum alia pecunia misceri; quod si factum esset, votum rite       solvi non posse   quamquam et res et auctor       movebat, tamen ad collegium pontificum referre consul iussus, si posset recte       votum incertae pecuniae suscipi  posse rectiusque etiam esse pontifices       decreverunt   vovit in eadem verba consul  praeeunte maximo pontifice, quibus antea quinquennalia vota suscipi       solita erant,  praeterquam quod tanta pecunia,       quantam tum, cum solveretur, senatus censuisset, ludos donaque facturum vovit        octiens ante ludi magni de certa pecunia voti erant; hi primi de incerta